b'\n_START_ARTICLE_\nFast Company (1979)\n_START_SECTION_\nOm filmen\n_START_PARAGRAPH_\nFast Company har et dokumentarisk preg og representerer et sjangermessig og temamessig brudd hos Cronenberg. Alle hans tidligere filmer var innen gr\xc3\xb8sser- og science fiction-sjangeren. Bakgrunnen for valg av tema var Cronenbergs lidenskapelige interesse for motorsport. _NEWLINE_Den ble i all hovedsak innspilt ved en n\xc3\xa5 nedlagt bilbane i Edmonton, Canada sommeren 1978. Produksjonskostnadene var p\xc3\xa5 ca 1,2 millioner canadiske dollar._NEWLINE_Filmen regnes for \xc3\xa5 v\xc3\xa6re Cronenbergs minst kjente og minst sette. En del av \xc3\xa5rsaken var at en den amerikanske distribut\xc3\xb8ren gikk konkurs like f\xc3\xb8r lansering i USA. Den var langt p\xc3\xa5 vei glemt inntil den ble utgitt p\xc3\xa5 DVD i 2004._NEWLINE_Filmen har f\xc3\xa5tt 88\xc2\xa0% p\xc3\xa5 Rotten Tomatoes.'